== Terminologi ==
Der bruges en række ord med specielle betydninger, når det drejer sig om træstrukturer.
* En ''knude'' indeholder information og referencer til andre knuder.
* ''Roden'' er den knude som er udgangspunktet for træet. Den er rød på figuren.
* En ''gren'', eller ''kant'', forbinder to knuder.
* Et ''blad'' eller en ''bladknude'' er en knude, der ikke refererer til knuder længere nede i træet. De er vist som grønne på figuren.
* Et undertræ består af en knude og alle knuder, der er referencer til herfra. Det gælder både direkte og indirekte referencer.
* ''Højden'' for et træ/undertræ er det maksimale antal knuder, man kan tælle fra træets/undertræets rod i retning af bladknuderne.
Datalogi Fysik Teknologi Ledelse Matematik